[{"text_idx": "#000001", "text": "Juba 10. korda Po\u0303lvamaal toimuva Intsikurmu muusikafestival korraldajate soov on algusest peale olnud luua meeldiv keskkond, kus kohtuksid muusika, melu ja kunst. Pallase u\u0308lio\u0303pilasesinduse eestvedamisel vo\u0303eti korraldajatega paar aastat tagasi u\u0308hendust ja otsiti koosto\u0308o\u0308d. Sellest vo\u0303imalusest haarasid korraldajad o\u0303hinal kinni ning nu\u0308u\u0308d, kus festival ja\u0308lle reaalselt toimuda saab, viiakse kujundusideed ka ellu."}, {"text_idx": "#000002", "text": "Muusikafestivali jaoks loodi erinevad installatsioonide ideed Pallase ko\u0303rgkoolis loengusarja \u201cInterdistsiplinaarne kunst\u201d raames ning Intsikurmu meeskond valis nendes seast va\u0308lja sobivad variandid. Sel suvel ka\u0308isid tudengid koolivaheajal Pallases installatsioone ehitamas ning nu\u0308u\u0308dseks on need Intsikurmu festivaliala kaunistamas. Pallase u\u0308lio\u0303pilaste kujundatud on nn metsarada, mis viib uudsele alternatiivlavale ja sealt edasi pealava suunas, inspiratsiooniks mere lained, vo\u0303nked ning kulgemine."}, {"text_idx": "#000003", "text": "Pallase tekstiiliosakonna teise kursuse tudengid kujundasid individuaalpraktika raames rulltru\u0308kis tehtud 8-meetrised kangad, mis ehivad pealava ja orulava. Lisaks sai Pallase vilistlase Stina Leegi selleaastase Intsikurmu festivali plakatikujunduse po\u0303hjal ja juhendamisel tehtud festivali peava\u0308rav, mis juhatab sisse mo\u0303nusa festivalielamuse. Intsikurmu peakorraldaja Mihkel Ku\u0308bara so\u0303nul sooviks nad Pallasega koosto\u0308o\u0308d ka tulevatel aastatel ja\u0308tkata."}, {"text_idx": "#000004", "text": "Intsikurmu festival toimub Po\u0303lvas, Intsikurmu laululaval ja pargis 5. ja 6. augustil 2022."}]